Σπάιχερσταντ

Η Σπάιχερσταντ (γερμ. Speicherstadt, μτφρ. «πόλη των αποθηκών») είναι είναι ένα από τα μεγαλύτερα ενοποιημένα ιστορικά συγκροτήματα λιμενικών αποθηκών στον κόσμο, το οποίο βρίσκεται στο Αμβούργο. Περιλαμβάνει 15 πολύ μεγάλα οικοδομικά τετράγωνα αποθηκών, καθώς και έξι βοηθητικά κτίρια με ένα συνδετικό δίκτυο δρόμων, καναλιών και γεφυρών. Αποτελεί προστατευόμενο μνημείο από το 1991 και από τις 5 Ιουλίου 2015 έχει εγγραφεί στον Κατάλογο Παγκόσμιας Κληρονομιάς της UNESCO μαζί με τη γειτονική περιοχή KontorhausviertelSpeicherstadt and Kontorhaus District with Chilehaus. UNESCO World Heritage Centre. United Nations Educational, Scientific. . 

Χτίστηκε μεταξύ 1885 και 1927 νότια της παλιάς πόλης, σε μια ομάδα νησιών του Έλβα και στις κατοικημένες περιοχές Kehrwieder και Wandrahm, ως μέρος του ελεύθερου λιμένα του Αμβούργου. Κατασκευάστηκε σε τρεις φάσεις, με την πρώτη φάση να ολοκληρώνεται το 1888. Ο αρχιτέκτονας Γκέοργκ Τίλεν (Georg Thielen) σχεδίασε περίπου 30 αποθήκες στις τοποθεσίες Neuer Wandrahm, Am Sandtorkai, Auf dem Sande, Brook και Kehrwieder. Την μηχανική επίβλεψη του έργου είχε ο Φραντς Αντρέας Μάιερ. Οι αποθήκες είναι χτισμένες σε νεογοτθικό ρυθμό από τούβλα, στηρίζονται σε θεμέλια από πασσάλους κορμών μαλακού ξύλου μήκους 12 μέτρωνKurzporträt - Short Portrait Hamburger Speicherstadt και η καθεμία έχει πρόσβαση τόσο στο νερό όσο και στον δρόμο. Ήταν ως επί το πλείστον μη θερμαινόμενες και είχαν ξύλινα δάπεδα, διατηρώντας σχετικά σταθερές κλιματικές συνθήκες αποθήκευσης. 

Από την 1η Μαρτίου 2008 ενσωματώθηκε στην περιοχή Χάφεν Σϊτι (HafenCity), που αποτελεί μέρος της δημοτικής περιφέρειας Μίτε του Αμβούργου (Hamburg-Mitte). 

 Παραπομπές 

Κατηγορία:Αμβούργο
Κατηγορία:Μνημεία Παγκόσμιας Κληρονομιάς στη Γερμανία